Diari Oficial de la Generalitat Valenciana


Sumari del DOGV 2970, del 14-04-1997 (1997/6013)

RESOLUCIÓ de 3 de febrer de 1997, de la Direcció General d'Indústria i Energia, per la qual s'autoritza l'addenda 11 al Projecte de Xarxa de Distribució de Gas Natural per a Usos Industrials a Alacant, eixida AS-3, terme municipal d'Elx, a la província d'Alacant, promogudes per Enagas, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/6013


Data del document
:   03-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 3 de febrer de 1997, de la Direcció General d'Indústria i Energia, per la qual s'autoritza l'addenda II al Projecte de Xarxa de Distribució de Gas Natural per a Usos Industrials a Alacant, eixida AS-3, terme municipal d'Elx, a la província d'Alacant, promogudes per Enagas, SA.  
Per la Resolució del conseller d'Indústria, Comerç i Turisme d'1 de juny de 1993, s'atorgà a Enagas, SA, la concessió administrativa per al servei públic de subministrament de gas per a usos industrials en diferents termes municipals de València i Alacant.  
Sol·licitada per l'esmentada empresa l'autorització administrativa per a la modificació del traçat a causa del nou canvi sol·licitat per l'Ajuntament d'Elx en novembre de 1995, s'ha procedit a modificar el traçat, entre el vèrtex E-S-15-6 i el V-A-111 (ramal 1) per a adequar-ne la ubicació al plantejament urbanístic que preveu la reserva de terrenys de la Universitat d'Elx, se sotmeté al tràmit d'informació pública i autorització per part de la Confederació Hidrogràfica del Xúquer i de la Direcció Territorial a Alacant de la Conselleria de Medi Ambient.  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud.  
Aquesta Direcció General d'Indústria i Energia, de conformitat amb el que disposa la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, en relació amb el Reglament del Servei Públic de Gasos Combustibles aprovat pel Decret 2.913/1973, de 26 d'octubre, i el Decret 1.775/1967, de 22 de juliol, sobre instal·lació, ampliació i trasllat d'indústries, resol aprovar-ne l'execució i autoritzar a Enagas, SA, l'addenda II al Projecte de Xarxa de Distribució de Gas Natural per a Usos Industrials a Alacant, eixida AS-3, terme municipal d'Elx, a la província d'Alacant.  
Primera  
En qualsevol moment haurà de complir-se tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o els reglaments que el complementen, com també en el Reglament de Xarxes i Connexions de Combustibles Gasosos, aprovat per l'Ordre Ministerial de 18 de novembre de 1974, modificat per ordres del Ministeri d'Indústria i Energia de 26 d'octubre de 1983 i de 6 de juliol de 1984, i en la Resolució del conseller d'Indústria, Comerç i Turisme d'1 de juny de 1993, per la qual s'atorga a Enagas, SA, la concessió administrativa per al subministrament de gas natural per a usos industrials en diversos termes municipals de València i Alacant.  
Segona  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.  
Tercera  
Les instal·lacions que s'autoritzen per aquesta resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques:  
- Descripció i característiques de les instal·lacions:  
Addenda II al Projecte de Xarxa de Distribució de Gas Natural per a Usos Industrials, eixida AS-3, terme municipal d'Elx, província d'Alacant, que comença en el vèrtex R-A-66-5 que es troba en el camí del Pantà, circula al llarg d'aquest fins arribar a l'avinguda del Ferrocarril. En l'esmentada avinguda la conducció circularà en la zona d'aparcament dels entrants del rastell de la vorera fins al punt on l'alineació del carrer es desvia cap al sud.  
En aquest punt el traçat continua en alineació sensiblement rectilínia en paral·lel a la via fèrria Madrid-Alacant fins a l'encreuament del barranc de Sant Anton. Després de l'encreuament del barranc el traçat s'incorpora al ja existent en el vèrtex V-A-111.  
La longitud de la variant descrita és de 2.837,63 metres, cosa que comporta una disminució de 274,59 metres respecte als 3.112,22 del traçat inicial. Aquesta disminució de longitud és tota de canonada de 4" de diàmetre.  
Quarta  
Els encreuaments especials i altres afectacions de béns de domini públic es realitzaran de conformitat amb els condicionats imposats per organismes competents afectats.  
Cinquena  
Per a introduir modificacions en les instal·lacions que afecten les dades bàsiques del projecte, caldrà obtenir l'autorització d'aquesta Direcció General.  
Sisena  
Es faculta el Servei Territorial d'Indústria i Energia d'Alacant perquè aprove les condicions concretes d'aplicació del projecte i perquè introduïsca les modificacions de detall que resulten més convenients. Totes les resolucions que en aplicació d'aquesta condició dicte l'esmentat Servei Territorial s'hauran de comunicar a aquesta Direcció General.  
Setena  
Per a la seguretat de les instal·lacions a què es refereix aquesta autorització s'estableixen les següents condicions pel que fa als elements que s'esmenten:  
I. Per a canalitzacions:  
a) Imposició de servitud permanent de pas en una franja de terreny de 2 metres d'ample, al llarg del gasoducte, per on circularà enterrada la canonada o les canonades que es necessiten per a la conducció del gas, i que s'ajustarà a les següents limitacions:  
- Prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos a una distància inferior a 2 metres comptats des de l'eix de la canonada.  
- Prohibició de realitzar qualsevol tipus d'obra o efectuar qualsevol acte que poguera danyar o alterar el bon funcionament de les instal·lacions a una distància inferior a 5 metres de l'eix del traçat, a un costat i a l'altre d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe el Servei Territorial d'Indústria i Energia d'Alacant, després d'escoltar l'empresa Enagas, SA.  
- Lliure accés del personal i els equips necessaris per a poder mantenir, reparar i renovar les instal·lacions amb pagament, si s'escau, dels danys que s'ocasionen.  
- Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que calga per a l'execució o el funcionament de la instal·lació.  
b) Ocupació temporal dels terrenys necessaris per a l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també realitzar les obres necessàries per a la línia i instal·lació de la canalització i els elements annexos, executant les operacions precises per a aquests fins.  
II. Per al pas dels cables de connexió i els elements dispersors de protecció catòdica:  
a) Imposició de servitud permanent de pas en una franja de terreny d'1 metre d'ample, per on circularan enterrats els cables de connexió i els elements dispersors de protecció catòdica, que s'ajustarà a la prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos i de realitzar qualsevol tipus d'obra, construcció o edificació en una franja de terreny de 3 metres d'ample (1,5 metres a cada costat de l'eix de les instal·lacions), com també el dret a talar o arrancar els arbres o arbustos que hi haguera a una distància inferior a la indicada.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació, i en la qual es faran desaparéixer tots els obstacles, com també de realitzar les obres necessàries per a la línia i el muntatge de les instal·lacions i els elements annexos i les operacions precises per als esmentats fins.  
A l'efecte del compliment del que s'estableix en aquesta condició Enagas, SA, amb anterioritat a la línia de les instal·lacions, haurà de recollir els punts assenyalats en els apartats I i II anteriors en els convenis o acords que s'establisquen amb els propietaris afectats, i quedarà obligada en tot moment a vigilar-ne el compliment i, si s'escau, a notificar-ne el presumpte incompliment al Servei Territorial d'Indústria i Energia d'Alacant.  
Vuitena  
L'indicat Servei Territorial podrà efectuar durant l'execució de les obres les inspeccions i comprovacions que considere oportunes quant al compliment de les condicions establides en aquesta resolució i en les disposicions i la normativa vigent que hi siguen d'aplicació.  
A aquest efecte, Enagas, SA, haurà de comunicar amb temps a l'esmentat Servei Territorial, les dates de començament de les obres, i també les dates de realització dels assajos i les proves que cal efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.  
Novena  
Enagas, SA, retrà compte de l'acabament de les instal·lacions al Servei Territorial d'Indústria i Energia d'Alacant per al reconeixement definitiu i l'alçament de l'acta de posada en servei de les instal·lacions; sense aquest requisit no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari haurà d'adjuntar per duplicat, la següent documentació:  
a) Certificat final d'obra, signat pel tècnic competent i visat pel col·legi oficial corresponent, on conste que la construcció i el muntatge de les instal·lacions s'han efectuat d'acord amb el que es preveu en el projecte presentat per Enagas, SA, i en les normes i especificacions que s'hi hagen aplicat, com també amb les variacions de detall que haja aprovat el Servei Territorial d'Indústria i Energia i amb la normativa tècnica i de seguretat vigent que hi siga d'aplicació.  
b) Certificat final de les entitats o empreses encarregades de la supervisió i control de la construcció de les instal·lacions, en la qual es faça explícit el resultat satisfactori dels assajos i les proves realitzades d'acord amb el que preveuen les normes i els codis aplicats i que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a l'acabament de les obres.  
Deu  
El Servei Territorial d'Indústria i Energia d'Alacant, haurà de trametre a aquesta Direcció General d'Indústria i Energia una còpia de les corresponents actes de posada en marxa, i també dels documents indicats en els punts a), b) i c) de la condició anterior.  
Onze  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o per una altra causa excepcional que ho justifique.  
De conformitat amb el que es disposa en els articles 10 i 13 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, aquesta autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, originarà la urgent ocupació d'aquests. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de 25 de març de 1994, amb les rectificacions que corresponga d'acord amb el resultat de la informació pública.  
Contra aquesta resolució, que no esgota la via administrativa, s'hi podrà interposar un recurs ordinari davant el conseller d'Indústria i Comerç en el termini d'un mes comptat des de l'endemà de la notificació, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de febrer de 1997.- El director general d'Indústria i Energia: José Luis Ramírez Sorribes.